Դավիթ Տեր-Ավանեսյան

Դավիթ Վարդանի Տեր-Ավանեսյան (, Լենինգրադ)։ Խորհրդային բուսաբույծ։ Կենսաբանական գիտությունների դոկտոր (1951 թվական), պրոֆեսոր (1953 թվական)։ 

Ավարտել է Ադրբեջանի գյուղատնտեսության ինստիտուտը (1933)։ 1933-1936 թվականներին աշխատել է Հայկական բամբակագործության գիտահետազոտական կայանում (այժմ՝ Երկրագործության ԳՀԻ)։ 1940-1955 թվականներին, 1959-1965 թվականներին և 1966-1970 թվականներին՝ Բուսաբուծության համամիութենական ինստիտուտում՝ ավագ գիտական աշխատող, բաժնի վարիչ, գիտության գծով տնօրենի տեղակալ և տնօրենի պաշտոնակատար։ 1956-1959 թվականներին աշխատել է Հնդկաստանում, ԽՍՀՄ դեսպանության գյուղատնտեսության հարցերի գծով խորհրդատու։ Այդ ընթացքում հավաքել է ավելի քան 5000 կուլտուրական բույսերի նմուշներ, որն զգալիորեն հարստացրեց Բուսաբուծության համամիութենական ինստիտուտի համաշխարհային հավաքածուն։ 1965-1966 թվականներին Տեր-Ավանեսյանը եղել ԷՄԱԿ-ի աշխատանքի միջազգային կազմակերպման կոմիտեի գյուղատնտեսության դեպարտամենտի տնօրեն։ Այդ ընթացքում Արևելյան Ասիայի մի շարք երկրներում ուսումնասիրել է բուսական աշխարհը և սոցիալտնտեսական պրոբլեմները։ 1970-1979 թվականներին զբաղեցրել է ԽՍՀՄ ԳԱ Լենինգրադի (այժմ` Սանկտ-Պետերբուրգ) գրադարանի տնօրենի պաշտոնը։ 1961-1979 թվականներին եղել է Խորհրդա-հնդկական ընկերության մշակութային կապի Լենինգրադի բաժանմունքի նախագահ, համամիութենական մշակութային կապի փոխնախագահ։ 

Գիտական աշխատանքները վերաբերում են բամբակենու սելեկցիային, ժառանգականության, փոփոխականության հարցերին։ Պարգևատրվել է Աշխատանքային կարմիր դրոշի շքանշանով։

Հայ բուսաբույծներ
1909 ծնունդներ
Դեկտեմբերի 27 ծնունդներ
Աշխաբադ քաղաքում ծնվածներ
1979 մահեր
Մայիսի 21 մահեր
Լենինգրադ քաղաքում մահացածներ
Կենսաբանական գիտությունների դոկտորներ
Հայ պրոֆեսորներ
ԽՄԿԿ անդամներ
Աշխատանքային կարմիր դրոշի շքանշանի ասպետներ